เปิดรับสมัครบุตรของบุคลากรเข้ารับบริการเลี้ยงดูในรอบเดือนก.ค. - ก.ย. 2569
2026-05-08 08:00 - 2026-06-17 16:30 (Asia/Bangkok)
ศูนย์รับเลี้ยงและพัฒนาเด็กศิริราช ฝ่ายทรัพยากรบุคคล เปิดรับสมัครบุตรของบุคลากรคณะแพทยศาสตร์ศิริราชพยาบาล ที่มีอายุ 3 – 11 เดือน เข้ารับบริการเลี้ยงดูในรอบ 4 / 2569 เดือนกรกฎาคม – กันยายน 2569
เปิดรับสมัคร ระหว่างวันที่ 8 พฤษภาคม – 17 มิถุนายน 2569
ใบสมัคร คลิก
ดูรายละเอียดเพิ่มเติม คลิก

การอบรมเรื่อง “การส่งเสริมพัฒนาการเด็กออทิสติกและเด็กที่มีพัฒนาการล่าช้าอื่นๆ ตามแนวทาง DIR/Floortime®”
2026-05-09 08:00 - 13:00
ภาควิชาเวชศาสตร์ฟื้นฟู ขอเชิญแพทย์ พยาบาล นักบำบัด บุคลากรทางการแพทย์ และผู้สนใจทั่วไป เข้าร่วมอบรมเรื่อง “การส่งเสริมพัฒนาการเด็กออทิสติกและเด็กที่มีพัฒนาการล่าช้าอื่นๆ ตามแนวทาง DIR/Floortime®” ในวันเสาร์ที่ 9 พฤษภาคม 2569 ณ ห้องประชุมตึกศรีสังวาลย์ ชั้น 8 คณะแพทยศาสตร์ศิริราชพยาบาล
วัตถุประสงค์: เพื่อประยุกต์ใช้เทคนิคการเล่นตามแนวทาง DIR/Floortime® เพื่อส่งเสริมการพัฒนาการของเด็กแบบองค์รวม
คลิกลงทะเบียน

การบรรยายพิเศษ ในหัวข้อ “A randomized clinical trial: Effects of hypnosis & cognitive therapy in chronic pain”
2026-05-11 08:00 - 09:00
ภาควิชาวิสัญญีวิทยา ขอเชิญผู้สนใจเข้าร่วมฟังการบรรยายพิเศษ ในหัวข้อ “A randomized clinical trial: Effects of hypnosis & cognitive therapy in chronic pain” วิทยากรโดย Prof. Mark P. Jensen, Ph.D. University of Washington ในวันจันทร์ที่ 11 พฤษภาคม 2569 เวลา 08.00 – 08.45 น. ณ ห้องประชุม 7009 อาคารสยามินทร์ ชั้น 7 โรงพยาบาลศิริราช และผ่านระบบ ZOOM Meeting

กิจกรรมวันพยาบาลสากล ประจำปี 2569
2026-05-12 08:30 - 14:00
ฝ่ายการพยาบาล โรงพยาบาลศิริราช ร่วมกับ คณะพยาบาลศาสตร์ มหาวิทยาลัยมหิดล ขอเชิญผู้สนใจเข้าร่วมกิจกรรมในงานเผยแพร่ความรู้สู่ประชาชน เนื่องในวันพยาบาลสากล ประจำปี 2569 “Our Nurses Our Future Empowered Nurses Save Lives” ในวันอังคารที่ 12 พฤษภาคม 2569 เวลา 08.30-14.00 น. ณ ศาลาศิริราช ๑๐๐ ปี โรงพยาบาลศิริราช

สัปดาห์การแพทย์แผนไทย : โค้ชตัวเองง่าย ๆ ดีต่อใจ ดีต่อโลก ระหว่าง 18-21 พ.ค. 69
2026-05-18 08:00 - 2026-05-21 16:00
สถานการแพทย์แผนไทยประยุกต์ ขอเชิญเข้าร่วมกิจกรรมสัปดาห์การแพทย์แผนไทย ครั้งที่ 7: Self-Coach: โค้ชตัวเองง่าย ๆ ดีต่อใจ ดีต่อโลก ระหว่างวันที่ 18-21 พฤษภาคม 2569 เวลา 08.00 – 16.00 น. ณ ศาลาศิริราช ๑๐๐ ปี และ บริเวณโถงอาคาร ๑๐๐ ปี สมเด็จพระศรีนครินทร์ โรงพยาบาลศิริราช
ภายในงานพบกับกิจกรรม…
– นิทรรศการ การบรรยาย workshop เกี่ยวกับศาสตร์การแพทย์แผนไทย
– กิจกรรมการประกวดของนักเรียนชั้นมัธยมศึกษาตอนปลาย หรือเทียบเท่า
คลิกรับชม Facebook Live : การแพทย์แผนไทยประยุกต์ศิริราช

Strategic Research Forum 2026 หัวข้อ " Integrated Precision Immunotherapy Targeting Tumor and Microenvironment in Breast Cancer"
2026-05-18 12:00 - 13:00
ฝ่ายวิจัย ขอเชิญเข้าร่วมรับฟังการบรรยาย Strategic Research Forum 2026 หัวข้อ ” Integrated Precision Immunotherapy Targeting Tumor and Microenvironment in Breast Cancer” บรรยาย โดย ศ. ดร. พญ. ชนิตรา ธุวจิตต์ ผู้ช่วยคณบดีฝ่ายวิจัยและนวัตกรรม อาจารย์ ประจำภาควิชาวิทยาภูมิคุ้มกัน คณะแพทยศาสตร์ศิริราชพยาบาล ในวันจันทร์ที่ 18 พฤษภาคม 2569 เวลา 12.00-13.00 น. ผ่านระบบ Zoom Meeting เริ่มเข้าระบบ zoom 11.30 น. เป็นต้นไป
รูปแบบการจัด กิจกรรม: Online
ท่านที่ลงทะเบียน จะได้รับ Meeting ID และ Passcode ภายในวันที่ 15 พ.ค. 2569
ผู้ที่สนใจสามารถลงทะเบียนเข้าร่วมการประชุม โดยไม่เสียค่าใช้จ่าย คลิก

กิจกรรม “ทำบุญวันเกิดประจำเดือนพฤษภาคมของบุคลากรศิริราช
2026-05-21 10:00 - 11:00
งานคุณธรรมและจริยธรรม คณะแพทยศาสตร์ศิริราชพยาบาล กำหนดจัดพิธีเจริญพระพุทธมนต์และถวายสังฆทานเนื่องใน โครงการ “ทำบุญวันเกิดประจำเดือนพฤษภาคมของบุคลากรคณะแพทยศาสตร์ศิริราชพยาบาล” โดยคณะสงฆ์วัดอมรินทรารามวรวิหาร จำนวน 9 รูป ในวันพฤหัสบดีที่ 21 พฤษภาคม 2569 เวลา 10.00 – 11.00 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1 โรงพยาบาลศิริราช

กิจกรรม SiDM support group” หัวข้อ “เบาหวานเกิดขึ้นได้อย่างไร? ทำไมเกิดกับเรา”
2026-05-25 08:30 - 11:30
ศูนย์เบาหวานศิริราช ร่วมกับ สาขาวิชาการบริบาลผู้ป่วยนอก ภาควิชาอายุรศาสตร์, หน่วยพยาบาลด้านป้องกันโรคและส่งเสริมสุขภาพ งานการพยาบาลตรวจรักษาผู้ป่วยนอก ฝ่ายการพยาบาล, สาขาเวชศาสตร์การกีฬา ภาควิชาศัลยศาสตร์ออโธปิดิคส์และกายภาพบำบัด ขอเชิญชวนผู้ที่มีความเสี่ยงเบาหวาน ผู้เป็นเบาหวาน ญาติ และผู้สนใจ เข้าร่วมกิจกรรม“กิจกรรม SiDM support group” หัวข้อ “เบาหวานเกิดขึ้นได้อย่างไร? ทำไมเกิดกับเรา” ในวันจันทร์ที่ 25 พฤษภาคม 2569 เวลา08.30 – 11.30 น. ผ่าน ZOOM Meeting
ผู้สนใจท่านสามารถเพิ่มเพื่อนทางไลน์กับเรา https://lin.ee/W8PsA3h แล้วพิมพ์ว่า “สนใจเข้าร่วมอบรม” ท่านจะได้รับลิ้งเพื่อลงทะเบียนและลิ้งเข้าร่วมอบรมผ่านช่องทางดังกล่าวฯ กดเพิ่มเพื่อนแล้ว อย่าลืมทักทายกันนะคะ
ติดต่อสอบถามข้อมูลเพิ่มเติมได้ที่ ศูนย์เบาหวานศิริราช ตึกหอพักพยาบาล 1 ชั้น 1 โทร. 02 419 9569

กิจกรรมสัปดาห์ปฏิบัติธรรมวันวิสาขบูชา ประจำปี 2569 ตั้งเเต่25-29 พ.ค.นี้
2026-05-25 09:30 - 2026-05-29 16:00
งานคุณธรรมและจริยธรรม คณะแพทยศาสตร์ศิริราชพยาบาล ร่วมกับ คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ขอเชิญพุทธสาสนิกชนร่วมกิจกรรมสัปดาห์ปฏิบัติธรรมวันวิสาขบูชา ประจำปี 2569 ระหว่างวันที่ 25 – 29 พฤษภาคม 2569 ณ ศาลาศิริราช ๑๐๐ ปี โรงพยาบาลศิริราช

กิจกรรมInnovation Academy 2026: Patent Drafting
2026-05-27 09:00 - 16:00
ศูนย์ขับเคลื่อนงานนวัตกรรมเพื่อความเป็นเลิศ (SiEIC) คณะแพทยศาสตร์ศิริราชพยาบาล มหาวิทยาลัยมหิดล ขอเชิญบุคลากรเข้าร่วมกิจกรรม Innovation Academy 2026: Patent Drafting ในวันพุธที่ 27 พฤษภาคม 2569 เวลา 09.00 – 16.00 น. ณ ห้องประชุม ชั้น 3 ห้อง 304 – 305 ศูนย์วิจัยทางการแพทย์ (SiMR) คณะแพทยศาสตร์ศิริราชพยาบาล ม.มหิดล (ไม่มีค่าใช้จ่าย รับจำนวนจำกัด)
สอบถามเพิ่มเติม: ศูนย์ขับเคลื่อนงานนวัตกรรมเพื่อความเป็นเลิศ (SiEIC) โทร. 02 419 4920-1 หรือ E-mail: Sirirajeic@gmail.com
ลงทะเบียนคลิก

การเสวนาเรื่อง “แพทย์และบุคลากรทางการแพทย์: กฏหมายและจริยธรรมในการสื่อสารต่อสาธารณะ (Social media)”
2026-05-27 13:00 - 16:30
องค์กรเเพทย์ คณะแพทยศาสตร์ศิริราชพยาบาล ม.มหิดล เชิญชวนแพทย์ แพทย์ประจำบ้าน และบุคลากรทางการแพทย์ทั้งภายในและภายนอกคณะ ฯ เข้าร่วมฟังการเสวนาเรื่อง “แพทย์และบุคลากรทางการแพทย์: กฏหมายและจริยธรรมในการสื่อสารต่อสาธารณะ (Social media)” ในวันพุธที่ 27 พฤษภาคม 2569 เวลา 12.00-16.30 น. ณ ห้องประชุมราชปนัดดาสิรินธร อาคารศรีสวรินทิรา ชั้น 1 คณะแพทยศาสตร์ศิริราชพยาบาล มหาวิทยาลัยมหิดล
คลิกลงทะเบียน

งานประชุมวิชาการ "Geriatric Optimization & Perioperative Care Alliance" ลงทะเบียน - 17 พ.ค. 69
2026-05-28 08:00 - 2026-05-29 17:00
งานวิชาการ สำนักงานคณบดี ร่วมกับ ภาควิชาวิสัญญีวิทยา ศูนย์วิจัยเป็นเลิศด้านผู้สูงอายุที่มารับการผ่าตัด (SiPG) ศูนย์วิทยาการเวชศาสตร์ผู้สูงอายุศิริราช (SiACG) ขอเชิญบุคลากรทางการแพทย์ ผู้สนใจในการดูเเลผู้สูงอายุระหว่างการผ่าตัด เข้าร่วมงานประชุมวิชาการด้านผู้สูงอายุและการดูแลตลอดระยะการผ่าตัด “Geriatric Optimization & Perioperative Care Alliance” เสริมองค์ความรู้การดูแลผู้ป่วยสูงอายุแบบสหสาขาวิชาชีพ ตั้งแต่การเตรียมผู้ป่วยก่อนผ่าตัด ไปจนถึงการป้องกันภาวะแทรกซ้อนหลังผ่าตัด พร้อม Workshop ฝึกปฏิบัติจริง ระหว่างวันที่ 28-29 พฤษภาคม 2569 ณ ห้อง 101 ตึก SiMR ชั้น 1 คณะแพทยศาสตร์ศิริราชพยาบาล
Highlight…
• Building the Geriatric Perioperative Care Alliance
• Postoperative Cognitive Disorders: From Screening to Prevention
Workshop Hands-on…
• Cognitive Assessment (MOCA & Auto-MOCA)
• Non-pharmacologic Delirium Prevention
• Cognitive Stimulation Toolkit for Multidisciplinary Teams
**ค่าลงทะเบียน 2,500 บาท (คะแนน CNEU อยู่ระหว่างดำเนินการ)
สำรองที่นั่งได้เเล้ววันนี้ถึงวันที่ 17 พฤษภาคม 2569 (ที่นั่งมีจำนวนจำกัด) คลิกลงทะเบียน
สอบถามรายละเอียดเพิ่มเติม โทร. 02 419 2673-4

กิจกรรมเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 4 รอบ 3 มิถุนายน 2569
2026-06-02 07:00 - 08:00
คณะแพทยศาสตร์ศิริราชพยาบาล มหาวิทยาลัยมหิดล ขอเชิญร่วมกิจกรรมเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสมหามงคลเฉลิมพระชนมพรรษา 4 รอบ 3 มิถุนายน 2569 อาทิ พิธีทำบุญตักบาตรถวายพระราชกุศล พิธีถวายเครื่องราชสักการะ และพิธีถวายพระพรชัยมงคล เพื่อแสดงความจงรักภักดีและน้อมสำนึกในพระมหากรุณาธิคุณ ในวันอังคารที่ 2 มิถุนายน 2569 เวลา 07.00 น. ณ ลานพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก โรงพยาบาลศิริราช

เชิญชวนร่วมกิจกรรม “โครงการปฏิบัติวิปัสสนากรรมฐานกับพระราชภาวนาวชิรญาณ วิ. (หลวงพ่อสุรศักดิ์ เขมรังสี) ครั้งที่ 16”
2026-06-04 08:00 - 2026-07-08 17:00
งานคุณธรรมและจริยธรรม คณะแพทยศาสตร์ศิริราชพยาบาล ร่วมกับ คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ขอเชิญบุคลากรเข้าร่วมกิจกรรม “โครงการปฏิบัติวิปัสสนากรรมฐานกับพระราชภาวนาวชิรญาณ วิ. (หลวงพ่อสุรศักดิ์ เขมรังสี) ครั้งที่ 16” ระหว่างวันที่ 1-8 สิงหาคม 2569 ณ วัดมเหยงคณ์ จังหวัดพระนครศรีอยุธยา สอบถามรายละเอียดเพิ่มเติมได้ที่งานคุณธรรมและจริยธรรม โทร. 02 419 9435
รายละเอียดการรับสมัคร…

บุคลากรสังกัดคณะแพทยศาสตร์ศิริราชพยาบาล จำนวน 40 ท่าน
บุคลากรสังกัดคณะพยาบาลศาสตร์ คณะเทคนิคการแพทย์ และคณะกายภาพบำบัด จำนวน 10 ท่าน
อดีตบุคลากรสังกัดคณะแพทยศาสตร์ศิริราชพยาบาล จำนวน 10 ท่าน

เปิดรับใบสมัครตั้งเเต่วันนี้ – 8 กรกฎาคม 2569
คลิกดาวน์โหลดเอกสารเเละใบสมัคร

งานบรรยายความรู้เพื่อประชาชน เรื่อง "รู้ทันอาการมือสั่น ก้าวทันการรักษา"
2026-06-04 09:00 - 14:30
สาขาวิชาประสาทวิทยา ภาควิชาอายุรศาสตร์ ขอเชิญเข้าร่วมงานบรรยายความรู้เพื่อประชาชน เรื่อง “รู้ทันอาการมือสั่น ก้าวทันการรักษา” ในวันที่ 4 มิถุนายน 2569 เวลา 09.00 – 14.00 น. ณ ศาลาศิริราช ๑๐๐ ปี โรงพยาบาลศิริราช
ภายในงานพบกับ การบรรยายให้ความรู้จากแพทย์ผู้เชี่ยวชาญ เพื่อเข้าใจสาเหตุ อาการ และแนวทางการรักษาที่ทันสมัย
วัตถุประสงค์ : เพื่อเสริมสร้างและให้ความรู้ความเข้าใจเกี่ยวกับอาการมือสั่นจากโรคพาร์กินสันและโรคสั่นไม่ทราบสาเหตุให้แก่ ผู้ป่วยและผู้ดูแล และประชาชนโดยทั่วไป
สอบถามข้อมูลเพิ่มเติม โทร. 02 41 97101-2
ลงทะเบียนคลิก

กิจกรรมโครงการ"ศิริราชปฏิบัติบูชา ถวายแด่พระมหากษัตราธิราช และผู้ทรงมีคุณูปการต่อแผ่นดินไทย ประจำปีงบประมาณ 2569" สำหรับเดือนมิถุนายน
2026-06-10 09:00 - 15:00
งานคุณธรรมและจริยธรรม ขอเชิญร่วมปฏิบัติธรรม เจริญสติ ด้วยการเดินจงกรม นั่งสมาธิ ในกิจกรรมโครงการ”ศิริราชปฏิบัติบูชา ถวายแด่พระมหากษัตราธิราช และผู้ทรงมีคุณูปการต่อแผ่นดินไทย ประจำปีงบประมาณ 2569″ ตั้งแต่เดือนตุลาคม 2568 – กันยายน 2569 สำหรับเดือนมิถุนายน กำหนดจัดในวันพุธที่ 10 มิถุนายน 2569 ณ หอประชุมราชแพทยาลัย โรงพยาบาลศิริราช

กิจกรรมโครงการสุขกาย สุขใจ สบายทรัพย์
2026-06-15 08:00 - 2026-06-19 16:30
สภาอาจารย์ศิริราช คณะแพทยศาสตร์ศิริราชพยาบาล ขอเชิญคณาจารย์ แพทย์ ทันตแพทย์ และบุคลากรทุกสายงานรวมทั้งบุคคลภายนอกที่สนใจ เข้าร่วมกิจกรรมโครงการสุขกาย สุขใจ สบายทรัพย์ (To be Healthy & Mindful & Wealthy Life) เพื่อเตรียมความพร้อมด้านการดูแลสุขภาพร่างกายและจิตใจ และสุขภาพด้านการเงิน ระหว่างวันที่ 15 – 19 มิถุนายน 2569 เวลา 08.30-16.30 น. ณ ศาลาศิริราช ๑๐๐ ปี และบริเวณโถงอาคาร ๑๐๐ ปี สมเด็จพระศรีนครินทร์ ชั้น 1 โรงพยาบาลศิริราช
รับชมถ่ายทอดสดผ่าน… Facebook : สภาอาจารย์ศิริราช มหาวิทยาลัยมหิดล , ระบบเน็ตเวิร์ค SiBN เเละ IPTV

เชิญชวนร่วมฟังการบรรยายพิเศษ Strategic Research Forum 2026 หัวข้อ "MU Strategy to Drive Research for Real World Impact" บรรยาย
2026-06-15 12:00 - 13:00
ฝ่ายวิจัย ขอประชาสัมพันธ์และเชิญเข้าร่วมรับฟังการบรรยายพิเศษ Strategic Research Forum 2026 หัวข้อ “MU Strategy to Drive Research for Real World Impact” บรรยาย โดย ศ. นพ. ม.ล.ชาครีย์ กิติยากร รองอธิการบดีฝ่ายวิจัย มหาวิทยาลัยมหิดล ในวันจันทร์ที่ 15 มิถุนายน 2569 เวลา 12.00-13.00 น. ณ ชั้น 12 อาคารศูนย์วิจัยการแพทย์ศิริราช คณะแพทยศาสตร์ศิริราชพยาบาล
เริ่มลงทะเบียนเข้างานตั้งแต่ 11.30 น. เป็นต้นไป (รูปแบบการจัดกิจกรรม: On-site มีอาหารกลางวันรับรองสำหรับผู้ที่ลงทะเบียนล่วงหน้า)
ผู้ที่สนใจสามารถลงทะเบียนเข้าร่วมการประชุม (โดยไม่เสียค่าใช้จ่าย) คลิกลงทะเบียน

การประชุมวิชาการและนิทรรศการแสดง ผลงานด้านเวชนิทัศน์ หัวข้อ “นวัตกรรมสร้างสรรค์สื่อ เพื่อการเรียนรู้แห่งอนาคต”
2026-06-24 08:00 - 2026-06-26 16:00
สถานเทคโนโลยีการศึกษาแพทยศาสตร์ คณะแพทยศาสตร์ศิริราชพยาบาล มหาวิทยาลัย มหิดล ร่วมกับ เวชนิทัศน์สมาคม (ประเทศไทย) ขอเชิญเข้าร่วมกิจกรรมเเละร่วมแลกเปลี่ยนประสบการณ์ และนำเสนอผลงานด้านการผลิตสื่อทางการแพทย์ อันจะเป็นประโยชน์ต่อบุคลากรทางการแพทย์ นักวิชาการ และผู้สนใจทั่วไป ในการประชุมวิชาการและนิทรรศการแสดง ผลงานด้านเวชนิทัศน์ หัวข้อ “นวัตกรรมสร้างสรรค์สื่อ เพื่อการเรียนรู้แห่งอนาคต” ระหว่างวันที่ 24-26 มิถุนายน 2569 ณ ศาลาศิริราช ๑๐๐ ปี โรงพยาบาลศิริราช
ลงทะเบียนเข้าร่วมงานได้แล้ว ตั้งแต่วันนี้ ถึงวันที่ 15 มิถุนายน พ.ศ. 2569 (ลงทะเบียนฟรี ไม่มีค่าธรรมเนียม) ที่เว็บไซด์ https://www2.si.mahidol.ac.th/sirirajconference/event/sm/content/3651/TH/35042
ติดตามรายละเอียดจากพวกเราชาว Produc(k) ได้ทาง…
Facebook : METC Showcase https://www.facebook.com/people/METC-Showcase/61580807210376/
IG: metc.showcase https://www.instagram.com/metc.showcase
X(twitter): METC Showcase https://x.com/metcevent

เชิญชวนภาควิชา / หน่วยงานเข้าร่วมประกวดกิจกรรม / โครงการด้านคุณธรรมจริยธรรม แนวคิด "ตลาดน้ำความดี ปีที่ 3" ตอน "A-I-R ลมหายใจของศิริราช คือ คุณ"
2026-06-24 08:00 - 2026-07-31 23:30
งานคุณธรรมและจริยธรรม เชิญชวนภาควิชา / หน่วยงานเข้าร่วมประกวดกิจกรรม / โครงการด้านคุณธรรมจริยธรรม ในนิทรรศการภายใต้แนวคิด “ตลาดน้ำความดี ปีที่ 3” ตอน “A-I-R ลมหายใจของศิริราช คือ คุณ” ซึ่งจะจัดเเสดงผลงานในมหกรรมคุณธรรมภายใต้โครงการ “ศิริราชคณะแพทย์คุณธรรม รวมพลังต่อต้านคอร์รัปชัน ประจำปี 2569” จัดขึ้นระหว่างวันจันทร์ที่ 31 สิงหาคม – วันอังคารที่ 1 กันยายน 2569 เวลา 09.00 – 15.30 น. ภายใต้แนวคิด “ตลาดน้ำความดี ปีที่ 3” ณ ห้องประชุมราชปนัดดาสิรินธร และโถงอาคารศรีสวรินทิรา ชั้น G และ ชั้น 2 คณะแพทยศาสตร์ศิริราชพยาบาล
ลงทะเบียนได้ตั้งเเต่วันนี้ – 31 กรกฎาคม 2569 คลิกลงทะบียน
สอบถามรายละเอียดเพิ่มเติมได้ที่ งานคุณธรรมและจริยธรรม โทร. 02 419 9435
โดยกิจกรรมภายในงานประกอบด้วยการเสวนาจากบุคคลสำคัญของประเทศในเรื่องการส่งเสริมพฤติกรรมเชิงบวก สร้างแรงบรรดาลในการทำความดี รวมทั้งเพื่อกระตุ้นและเสริมสร้างจิตสำนึกในการต่อต้านการทุจริต โดยมีบูธให้ความรู้การต่อต้านคอร์รัปชัน กิจกรรมต่างๆ ขององค์กรคุณธรรมโดดเด่นทั้งภาครัฐและภาคเอกชน, บูธการสื่อสารอัตลักษณ์ A – I – R ศิริราช คณะแพทย์คุณธรรม ของคณะฯ รวมทั้งบูธของภาควิชา / หน่วยงาน ภายในคณะฯ ที่ได้ร่วมประกวด “ตลาดน้ำความดี ปีที่ 3” เพื่อแสดงให้เห็นถึงความเชื่อมโยงด้านพฤติกรรมของบุคลากรกับอัตลักษณ์ฯ ต่อการปฏิบัติหน้าที่ และการดำเนินชีวิตประจำวัน

"Innovation Academy 2026" หัวข้อที่ 6 " Essential Insights You Should Know About the TRIUP Act "
2026-06-24 09:00 - 12:00
ศูนย์ขับเคลื่อนงานนวัตกรรมเพื่อความเป็นเลิศ (SiEIC) ขอเชิญเข้าร่วมโครงการ “Innovation Academy 2026″ หัวข้อที่ 6 ” Essential Insights You Should Know About the TRIUP Act ” ในวันพุธที่ 24 มิถุนายน 2569 เวลา 09.00 – 12.00 น. ณ ห้องประชุม ชั้น 1 ห้อง 101 ศูนย์วิจัยทางการแพทย์ (SiMR) คณะเเพทยศาสตร์ศิริราชพยาบาล ( รับจำนวนจำกัด)
สอบถามเพิ่มเติม: ศูนย์ขับเคลื่อนงานนวัตกรรมเพื่อความเป็นเลิศ (SiEIC) โทร. 02 419 4920-1 หรือ E-mail: thitithana.tho@mahidol.ac.th
คลิกลงทะเบียน (ไม่มีค่าใช้จ่าย )

พิธีทำบุญตักบาตรถวายพระกุศล และพิธีบำเพ็ญกุศลทักษิณานุประทานอุทิศถวายพระกุศล ในวาระครบ ๑๕ วัน (ปัณรสมวาร) แห่งการสิ้นพระชนม์
2026-06-25 07:00 - 11:00
คณะแพทยศาสตร์ศิริราชพยาบาล ม.มหิดล กำหนดจัดพิธีทำบุญตักบาตรถวายพระกุศล และพิธีบำเพ็ญกุศลทักษิณานุประทานอุทิศถวายพระกุศล แด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราช สาริณีสิริพัชร มหาวัชรราชธิดา ในวาระครบ ๑๕ วัน (ปัณรสมวาร) แห่งการสิ้นพระชนม์ เพื่อน้อมสำนึกในพระมหากรุณาธิคุณ ที่ทรงมีต่อคณะแพทยศาสตร์ศิริราชพยาบาล ในวันพฤหัสบดีที่ 25 มิถุนายน 2569 ณ คณะแพทยศาสตร์ศิริราชพยาบาล
กำหนดการ
เวลา 07.00 น. พิธีทำบุญตักบาตรอุทิศถวายพระราชกุศล ณ ลานพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก
เวลา 10.00 น. พิธีบำเพ็ญกุศลทักษิณานุประทานอุทิศถวายพระกุศล แด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ในวาระครบ ๑๕ วัน (ปัณรสมวาร) แห่งการสิ้นพระชนม์ ณ ห้องประชุมสิรินธร อาคารเฉลิมพระเกียรติ ชั้น G

การอบรม เรื่อง "จากหัวใจสู่ปอด: พื้นฐานการฟื้นฟูสำหรับทีมสหสาขาวิชาชีพ"
2026-06-25 09:00 - 2026-06-26 16:00
ภาควิชาเวชศาสตร์ฟื้นฟู เปิดรับสมัครแพทย์และบุคลากรทางการแพทย์ เข้าร่วมการอบรม เรื่อง “จากหัวใจสู่ปอด: พื้นฐานการฟื้นฟูสำหรับทีมสหสาขาวิชาชีพ” ระหว่างวันที่ 25 – 26 มิถุนายน 2569 ณ ห้องประชุมตรีเพ็ชร อาคาร ๑๐๐ ปี สมเด็จพระศรีนครินทร์ ชั้น 15 คณะแพทยศาสตร์ศิริราชพยาบาล
วัตถุประสงค์: เพื่อพัฒนาศักยภาพบุคลากรทางการแพทย์ในการประเมิน วางแผน และดำเนินการฟื้นฟูหัวใจและปอดอย่างมีประสิทธิภาพ และเพิ่มพูนความรู้ด้านสรีรวิทยาของการออกกำลังกายในผู้ป่วยโรคหัวใจและปอด
คลิกลงทะเบียน

การอบรม "โครงการพัฒนาจิตเพื่อให้เกิดปัญญาและสันติสุข หรือคอร์สเจริญสติศิริราช ครั้งที่ 50"
2026-07-01 08:00 - 2026-07-05 17:00
งานคุณธรรมและจริยธรรม คณะแพทยศาสตร์ศิริราชพยาบาล ร่วมกับ คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ขอเชิญบุคลากร ผู้เกษียณอายุงาน ญาติ และเพื่อนบุคลากรของคณะแพทยศาสตร์ศิริราชพยาบาล และคณะอื่น ๆ ภายในมหาวิทยาลัยมหิดล เข้ารับการอบรม “โครงการพัฒนาจิตเพื่อให้เกิดปัญญาและสันติสุข หรือคอร์สเจริญสติศิริราช (Siriraj Mindfulness Meditation Course) ครั้งที่ 50” ระหว่างวันที่ 1-5 กรกฎาคม 2569 (5 วัน 4 คืน) ณ ศูนย์ส่งเสริมและพัฒนาสุขภาวะทางใจ จังหวัดนครปฐม (เข้ารับการอบรมได้โดยไม่เสียค่าใช้จ่าย)
ส่งใบสมัครได้ตั้งเเต่วันนี้ – 17 มิถุนายน 2569 คลิกดาวน์โหลดใบสมัคร
หมายเหตุ: บุคลากรศิริราชที่ได้รับอนุมัติจากผู้บังคับบัญชาแล้ว สามารถเข้ารับการอบรมได้โดยไม่ถือเป็นวันลา
สอบถามรายละเอียดเพิ่มเติมและส่งใบสมัครได้ที่ งานคุณธรรมและจริยธรรม อาคารชัยนาทนเรนทรานุสรณ์ ชั้น 1 (ฝั่งริมน้ำ) โทร. 02 419 9435, 06 2441 6252

การอบรมโครงการอบรมการตอบโต้เหตุฉุกเฉินกรณีสารเคมีและสารชีวภาพหกรั่วไหล
2026-07-01 09:00 - 2026-07-13 16:00
งานอาชีวอนามัย โรงพยาบาลศิริราช ขอเชิญบุคลากรประจำห้องปฏิบัติการที่มีชุดกำจัดสารเคมี/สารชีวภาพหกรั่วไหล, อาจารย์ นักวิจัย นักศึกษา และบุคลากรที่ปฏิบัติงานเกี่ยวข้องกับสารเคมีหรือสารชีวภาพ เข้าร่วมอบรมโครงการอบรมการตอบโต้เหตุฉุกเฉินกรณีสารเคมีและสารชีวภาพหกรั่วไหล ในวันพุธที่ 1 กรกฎาคม 2569 เวลา 09.00-16.00 น. ณ หอประชุมราชแพทยาลัย และในวันจันทร์ที่ 13 กรกฎาคม 2569 เวลา 09.00-16.00 น. ณ ห้องประชุมจุฬาภรณ์ ตึกสยามินทร์ ชั้น 2
คลิกลงทะเบียน

กิจกรรมโครงการ"ศิริราชปฏิบัติบูชา ถวายแด่พระมหากษัตราธิราช และผู้ทรงมีคุณูปการต่อแผ่นดินไทย ประจำปีงบประมาณ 2569" สำหรับเดือนกรกฎาคม
2026-07-08 09:00 - 15:00
งานคุณธรรมและจริยธรรม ขอเชิญร่วมปฏิบัติธรรม เจริญสติ ด้วยการเดินจงกรม นั่งสมาธิ ในงานคุณธรรมและจริยธรรม ขอเชิญร่วมปฏิบัติธรรม เจริญสติ ด้วยการเดินจงกรม นั่งสมาธิ ในกิจกรรมโครงการ”ศิริราชปฏิบัติบูชา ถวายแด่พระมหากษัตราธิราช และผู้ทรงมีคุณูปการต่อแผ่นดินไทย ประจำปีงบประมาณ 2569″ ตั้งแต่เดือนตุลาคม 2568 – กันยายน 2569 สำหรับเดือนกรกฎาคม กำหนดจัดในวันพุธที่ 8 กรกฎาคม 2569 ณ หอประชุมราชแพทยาลัย โรงพยาบาลศิริราช

งานประชุมวิชาการระดับนานาชาติด้านการแพทย์ดั้งเดิม ประจำปี 2569
2026-07-13 08:00 - 2026-07-14 16:00
สถานการแพทย์แผนไทยประยุกต์ ขอเชิญแพทย์แผนไทย แพทย์แผนไทยประยุกต์ บุคลากรทางการแพทย์ นิสิต-นักศึกษา ด้านวิทยาศาสตร์การแพทย์ และ ผู้ที่สนใจ เข้าร่วมงานประชุมวิชาการระดับนานาชาติด้านการแพทย์ดั้งเดิม ประจำปี 2569 (Siriraj Traditional Medicine Conference: SiTMC 2026) ภายใต้หัวข้อ “Transforming Traditional Medicine into the Future of Healthcare” ซึ่งจัดขึ้นระหว่างวันที่ 13 – 14 กรกฎาคม พ.ศ. 2569 เวลา 08:00 – 16:00 น. ณ ห้องประชุมราช ปนัดดาสิรินธร อาคารศรีสวรินทิรา โรงพยาบาลศิริราช และ Online ผ่านระบบ Zoom Webinar
เปิดลงทะเบียน ตั้งแต่วันนี้ – 5 กรกฎาคม พ.ศ. 2569 โดยไม่มีค่าลงทะเบียน และสามารถเข้าร่วมประชุมวิชาการได้ โดยไม่ถือเป็นวันลาเมื่อได้รับอนุมัติจากผู้บังคับบัญชา
คลิกลงทะเบียน
สอบถามข้อมูลเพิ่มเติม: Email: sitmc2026@gmail.com หรือ นางสาวพิมพ์พิชญ์ พัฒนรัฐ โทร. 02 419 1705 (ในวันและ เวลาราชการ)

กิจกรรม Siriraj Health-Kathon 2026 สมัครถึง 28 มิ.ย. 69
2026-07-17 08:00 - 2026-07-19 17:00
ศูนย์ขับเคลื่อนคุณค่าการบริการ ขอเชิญผู้สนใจเข้าร่วมกิจกรรม Siriraj Health-Kathon 2026 ประจำปีงบประมาณ 2569 ภายใต้ธีม “Shaping Wellbeing Across Aging: Fit and Reverse Frailty” ในวันศุกร์ที่ 17 กรกฎาคม 2569 – วันอาทิตย์ที่ 19 กรกฎาคม 2569 ณ ห้องประชุมตรีเพ็ชร อาคาร 100 ปี สมเด็จพระศรีนครินทร์ คณะแพทยศาสตร์ศิริราชพยาบาล (ไม่มีค่าใช้จ่าย)
สอบถามเพิ่มเติมได้ที่ ศูนย์ขับเคลื่อนคุณค่าการบริการ (VDC) หมายเลข 02 414 1875 เเละ 02 414 1878
ลงทะเบียนได้วันนี้ – 28 มิ.ย. 69 >>คลิก<<
วัตถุประสงค์: เพื่อสนับสนุนนวัตกรรม โดยเฉพาะบุคลากรภายในคณะแพทยศาสตร์ศิริราชพยาบาลเป็นสำคัญ รวมถึงบุคลากรภายนอกที่มีความรู้และสนใจในการประยุกต์ใช้เทคโนโลยีกับการให้บริการทางการแพทย์ให้มีแนวคิดในการพัฒนานวัตกรรมทางการแพทย์ที่สามารถใช้งานได้จริงในการแก้ไขปัญหาในการให้บริการทางสาธารณสุขได้อย่างเป็นรูปธรรม โดยเริ่มตั้งแต่กระบวนการคัดเลือกประเด็นปัญหาที่นำไปสู่การผลิตนวัตกรรม (problem selection) การคิดสร้างสรรค์เพื่อออกแบบนวัตกรรมเพื่อแก้ปัญหา (design thinking and idea selection) รวมไปถึงการผลิตนวัตกรรมต้นแบบ (prototyping) และการวางแผนการตลาด (business model canvas) รวมถึงพัฒนาศักยภาพบุคลากรในการนำเสนอนวัตกรรม (project pitching)

พิธีบำเพ็ญกุศลอุทิศถวายสมเด็จพระศรีนครินทราบรมราชชนนี เนื่องในวันคล้ายวันสวรรคต 18 กรกฎาคมของทุกปี
2026-07-17 10:00 - 11:00
ด้วยในวันที่ 18 กรกฎาคมของทุกปี เป็นวันคล้ายวันสวรรคตของสมเด็จพระศรีนครินทราบรมราชชนนี เพื่อเป็นการน้อมรำลึกถึงพระกรุณาธิคุณที่ทรงมีต่อคณะแพทยศาสตร์ศิริราชพยาบาล มหาวิทยาลัยมหิดล คณะฯ จึงกำหนดจัดพิธีบำเพ็ญกุศลอุทิศถวายสมเด็จพระศรีนครินทราบรมราชชนนี ถวายเป็นพระราชกุศล ในวันศุกร์ที่ 17 กรกฎาคม 2569 เวลา 10.00 น. ณ ห้องจุฬาภรณ์ ตึกสยามินทร์ ชั้น 2 โรงพยาบาลศิริราช

คอนเสิร์ต “THE EVER AFTER STORIES MUSICAL MOMENTS III” Charity Concert (รอบการกุศล)
2026-07-18 18:00 - 21:00
ภาควิชากุมารเวชศาสตร์ ขอเชิญชวนร่วมชมคอนเสิร์ต “THE EVER AFTER STORIES MUSICAL MOMENTS III” Charity Concert (รอบการกุศล) เพื่อระดมทุนเพื่อพัฒนาศูนย์ความเป็นเลิศเฉพาะทางด้านกุมารเวชศาสตร์ ตึกเจ้าฟ้ามหาจักรี ชั้น 1 โรงพยาบาลศิริราช ในรอบวันเสาร์ที่ 18 กรกฎาคม 2569 เวลา 19.000 น. ณ โรงละครอักษรา คิง เพาเวอร์ รางน้ำ
The EVER AFTER Stories_Musical Moments III Charity Concert (รอบการกุศล)
ร่วมเป็นส่วนหนึ่งกับช่วงเวลาแห่งความสุข ความประทับใจ และการให้ กับบทเพลงคุ้นหูจากละครเพลง The Lion King, Frozen, Annie, Matilda, Wonka, Aladdin, The Little Mermaid, Mulan, Snow White, Sleeping Beauty, Cinderella, Hercules, Beauty & The Beast, Anastasia, K-Pop Demon Hunters ฯลฯ มาร้อยเรียงเพื่อเล่าเรื่องการเติบโตของเด็กและปัญหาที่ต้องเผชิญของเยาวชน ผ่านการขับร้องและการแสดง ประกอบดนตรีจากวงออร์เคสตรา❤️
คอนเสิร์ตการกุศลครั้งพิเศษนี้ได้รวมศิลปินคุณภาพ อาทิ มาริสา สุโกศล หนุนภักดี, ดลชัย บุณยะรัตเวช, ธีรนัยน์ ณ หนองคาย, ธีรานุช กรรณสูต วงศ์ไวศยวรรณ, กิตตินันท์ ชินสำราญ, รพีพร ประทุมอานนท์, ภูริภัทร มหาคุณ, ณัฐฏกร ถาวรชาติ, เคนเนธ วอัญ พร้อมด้วยนักร้องรับเชิญ แอนโทเนีย โพซิ้ว, ศรัณ คุ้งบรรณพต และทรงสินธ์ ศิริคุณารัศม์ สมทบด้วยนักแสดงวัยรุ่นและนักแสดงเด็กอีกมากมาย และนักเต้นจาก Bangkok City Ballet ร่วมกับ Artronix Orchestra โดย ดร.ณรงค์ ปรางค์เจริญ
บัตรจำหน่ายทาง LINE Official Account SirirajKids Concert คลิก>> (https://lin.ee/pBUdd2y)
รายได้จากการจำหน่ายบัตรทั้งหมดโดยไม่หักค่าใช้จ่ายมอบให้ศิริราชมูลนิธิ ในโอกาสครบ 80 ปี ภาควิชากุมารเวชศาสตร์ คณะแพทยศาสตร์ศิริราชพยาบาล
